**भारत सरकार**

**रक्षा मंत्रालय**

**रक्षा विभाग**

**राज्‍य सभा**

**अतारांकित प्रश्‍न संख्‍या 2286**

**06 दिसंबर, 2016 को उत्‍तर के लिए**

**सशस्त्र सेनाओं में महिलाओं को समान अवसर**

**2286. श्री माजीद मेननः**

क्‍या रक्षा मंत्री यह बताने की कृपा करेंगे कि :

(क)क्या सरकार महिलाओं द्वारा वायु सेना के युद्धक विमानों को उड़ाए जाने के पश्चात उन्हें नौसेना के युद्धपोतों पर नियुक्त करने तथा थल सेना में महिला बटालियन तैयार करने पर गंभीरता से विचार कर रही है; और

(ख) क्या सरकार महिलाओं के लिए राष्ट्रीय रक्षा अकादमी और सैनिक स्कूलों के द्वार भी खोल देने के पक्ष में है और यदि हां, तो तत्संबंधी ब्यौरा क्या है ?

**उत्‍तर**

**रक्षा मंत्रालय में राज्य मंत्री (डॉ. सुभाष भामरे)**

(क): वर्तमान में, सरकार के पास थलसेना में महिला बटालियन तैयार करने अथवा युद्धपोतों पर महिलाओं को तैनात करने का कोई प्रस्ताव नहीं है ।

(ख): वर्तमान में, ऐसा कोई प्रस्ताव नहीं है ।

\*\*\*